Жалба, подадена на 14 октомври 2022 г. — Shammout/Съвет
(Дело T-649/22)
(2022/C 463/88)
Език на производството: английски
Страни
Жалбоподател: Issam Shammout (Дамаск, Сирия) (представител: L. Cloquet, адвокат)
Ответник: Съвет на Европейския съюз
Искания
Жалбоподателят моли Общия съд:
—да отмени Решение за изпълнение (ОВППС) 2022/1277 на Съвета от 21 юли 2022 година за прилагане на Решение 
2013/255/ОВППС относно ограничителни мерки срещу Сирия (1), доколкото се отнася до жалбоподателя,
—да отмени Регламент за изпълнение (ЕС) 2022/1275 от 21 юли 2022 година за прилагане на Регламент (ЕС) № 36/2012 
относно ограничителни мерки с оглед на положението в Сирия (2), доколкото се отнася до жалбоподателя,
—да осъди Съвета да заплати всички разноски по делото, включително направените от жалбоподателя.
Основания и основни доводи
Жалбоподателят изтъква пет основания в подкрепа на жалбата.
1.Първо основание: явна грешка в преценката на фактите. Съветът е допуснал явна грешка в преценката на фактите, като е 
приел, че жалбоподателят е „водещ бизнесмен, извършващ дейност в Сирия“.
2.Второ основание: нарушение на общия принцип на пропорционалност.
3.Трето основание: непропорционално засягане на правото на собственост и на правото на упражняване на професия.
4.Четвърто основание: нарушение на задължението за мотивиране, предвидено в член 296, втора алинея ДФЕС.
5.Пето основание: нарушение на правото на защита и на правото на справедлив съдебен процес.
(1) Решение за изпълнение (ОВППС) 2022/1277 на Съвета от 21 юли 2022 година за прилагане на Решение 2013/255/ОВППС относно 
ограничителни мерки срещу Сирия (ОВ L 194, 2022 г., стр. 15).
(2) Регламент за изпълнение (ЕС) 2022/1275 на Съвета от 21 юли 2022 година за прилагане на Регламент (ЕС) № 36/2012 относно 
ограничителни мерки с оглед на положението в Сирия (ОВ L 194, 2022 г., стр. 8).
Жалба, подадена на 19 октомври 2022 г. — Silex/Комисия
(Дело T-653/22)
(2022/C 463/89)
Език на производството: унгарски
Страни
Жалбоподател: Silex Ipar i Automatizálási Zrt. (Будапеща, Унгария) (представител: Á. Baratta, адвокат)
Ответник: Европейска комисияC 463/60 BG Официален вестник на Европейския съюз 5.12.2022 г.
Искания
Жалбоподателят моли Общия съд:
—да отмени Решение C(2022) 5863 final на Комисията от 9 август 2022 г. за събиране на сумата от 27 726,44 EUR 
(двадесет и седем хиляди седемстотин двадесет и шест евро и четиридесет и четири цента), заедно със съответните лихви 
за забава, дължима от Silex Ipar i Automatizálási Zrt,
—да осъди Комисията да заплати съдебните разноски, включително при евентуално отхвърляне на исканията на 
жалбоподателя, поради неизпълнение на изискванията за добра администрация.
Основания и основни доводи
Жалбоподателят изтъква четири основания в подкрепа на жалбата.
1.Неизпълнение на задължението за мотивиране, явна грешка в преценката и неизпълнение на изискването за добро 
финансово управление.
—Ответникът не е изпълнил задължението си за мотивиране, допуснал е явна грешка в преценката и не е изпълнил 
изискването за добро финансово управление, когато е обосновал приемането на Решение C(2022) 5863 final от 
9 август 2022 г., с което жалбоподателят е задължен да плати 27 726,44 EUR, заедно със съответните лихви,
—с първия преработен годишен доклад на Изпълнителната агенция за малките и средните предприятия (наричана 
по-нататък „EASME“) от 25 април 2018 г., приет след проверка на място от март 2018 г.,
—с писмото на EASME от 15 юни 2018 г., в което тя за първи път заявява намерението си да прекрати 
споразумението за предоставяне на безвъзмездни средства с референтен номер 739280 ELECTRIC_AXLE, 
сключено между жалбоподателя и EASME, и с изложените в това писмо мотиви,
—с писмото на EASME от 8 октомври 2018 г., с което тя фактически прекратява споразумението за предоставяне на 
безвъзмездни средства, и с изложените в това писмо мотиви, и
—с окончателния доклад на EASME от 31 юли 2019 г.
2.Нарушение на принципа на добра администрация.
—Ответникът е действал в нарушение на принципа на добра администрация,
—като не е разгледал по същество жалбата, подадена по административен ред от жалбоподателя против действията 
на EASME по време на изпълнението на споразумението за предоставяне на безвъзмездни средства, и
—като в обжалвания акт е приел, че жалбоподателят не е отговарял на исканията и поканите за плащане.
Определение на Общия съд от 14 октомври 2022 г. — Чешка република/Комисия
(Дело T-335/20) (1)
(2022/C 463/90)
Език на производството: чешки
Председателят на трети състав разпореди делото да бъде заличено от регистъра. 
(1) ОВ C 247, 27.7.2020 г.
Определение на Общия съд от 14 октомври 2022 г. — Mediv et Group/EUIPO (MEDIVET)
(Дело T-11/22) (1)
(2022/C 463/91)
Език на производството: английски
Председателят на втори състав разпореди делото да бъде заличено от регистъра. 
(1) ОВ C 109, 7.3.2022 г.5.12.2022 г. BG Официален вестник на Европейския съюз C 463/61